Onnisen perheyrityksen enemmistöomistaja, vuorineuvos Maarit Toivanen-Koivisto muuttaa ensi vuonna perheineen Portugaliin, jossa ei ole lainkaan perintö- ja lahjaveroa.

Toivanen-Koivisto kertoo asiasta STT:lle antamassaan haastattelussa.

– Jos minä nyt vaikka kuolisin, eivät neljä lastani selviäisi perintöveroista, sillä muu omaisuuteni ei riittäisi niiden maksuun, Toivanen-Koivisto sanoo.

Onnisen jatkaminen suomalaisena perheyrityksenä taataan Toivanen-Koiviston mukaan ulkomaille muutolla. Hän jättää samassa yhteydessä Onvestin toimitusjohtajan tehtävät, mutta jatkaa hallituksen puheenjohtajana.

– Niin sinivalkoinen ihminen kuin minä olen ja aina veroja maksanut, mutta meillä ei ole varaa tehdä Suomessa sukupolvenvaihdosta, Toivanen-Koivisto sanoo STT:lle.

TS–STT